

Αθήνα, 30 Ιουλίου 2024

**ΔΕΛΤΙΟ ΤΥΠΟΥ**

**Ένταξη νέων μαθημάτων στην πλατφόρμα «Εθνική Ακαδημία Ψηφιακών Ικανοτήτων» από την ΕΕΛΛΑΚ**

Ο Οργανισμός Ανοιχτών Τεχνολογιών - ΕΕΛΛΑΚ ανακοινώνει με χαρά την προσθήκη επτά νέων μαθημάτων στην πλατφόρμα της «Εθνικής Ακαδημίας Ψηφιακών Ικανοτήτων». Αυτή η ενίσχυση συμβάλλει στην προώθηση της ανοιχτότητας και του ΕΛ/ΛΑΚ, καθώς και στην ανάπτυξη των ψηφιακών δεξιοτήτων.

Τα μαθήματα σχεδιάστηκαν από συγγραφική ομάδα ακαδημαϊκών και εκπαιδευτικών στο πλαίσιο της νέας ειδικότητας “Τεχνικός Συστημάτων Ανοιχτού Λογισμικού” σε Δημόσια ΙΕΚ για να καλυφθούν οι ανάγκες εξειδίκευσης σε ανοιχτό λογισμικό στη μεταδευτεροβάθμια εκπαίδευση. Το εκπαιδευτικό υλικό σχεδιάστηκε και έχει παρουσιαστεί σε επιμορφωτές των ΔΙΕΚ Αιγάλεω και Πάτρας στα οποία είναι διαθέσιμη η νέα ειδικότητα.

Τα μαθήματα είναι τα εξής:

1. **Συστήματα Διαχείρισης Βάσεων Δεδομένων**  
   <https://nationaldigitalacademy.gov.gr/mathimata/episthmh-ypologistwn-5/baseis-dedomenwn-389>
2. **Υλικό, οργάνωση και εγκατάσταση υπολογιστικών συστημάτων**  
   <https://nationaldigitalacademy.gov.gr/mathimata/episthmh-ypologistwn-5/yliko,-organwsh-kai-egkatastash-ypologistikwn-systhmatwn-384>
3. **Εισαγωγή στη πληροφορική και την ανοικτότητα**  
   <https://nationaldigitalacademy.gov.gr/mathimata/episthmh-ypologistwn-5/eisagwgh-sthn-plhroforikh-kai-sthn-anoiktothta-383>
4. **Σχεδιασμός, ανάπτυξη ιστοτόπων και παραγωγή ψηφιακού περιεχομένου**  
   <https://nationaldigitalacademy.gov.gr/mathimata/diadiktyo-2/sxediasmos,-anaptyksh-istotopwn-kai-paragwgh-pshfiakou-periexomenou-385>
5. **Σύγχρονα λειτουργικά συστήματα**  
   <https://nationaldigitalacademy.gov.gr/mathimata/diadiktyo-2/sygxrona-leitourgika-systhmata-386>
6. **Εισαγωγή στον προγραμματισμό και την αλγοριθμική με τη γλώσσα προγραμματισμού Python**  
   <https://nationaldigitalacademy.gov.gr/mathimata/episthmh-ypologistwn-5/eisagwgh-ston-programmatismo-kai-thn-algorithmikh-me-th-glwssa-programmatismou-python-387>
7. **Εισαγωγή στα δίκτυα υπολογιστών**  
   <https://nationaldigitalacademy.gov.gr/mathimata/diadiktyo-2/eisagwgh-sta-diktya-ypologistwn-388>

Ο Οργανισμός Ανοιχτών Τεχνολογιών ΕΕΛΛΑΚ συνεχίζει να στηρίζει την εκπαίδευση και την ανάπτυξη ψηφιακών δεξιοτήτων μέσω ανοιχτών τεχνολογιών και καινοτόμων εκπαιδευτικών προγραμμάτων. Η ΕΕΛΛΑΚ προγραμματίζει την παραγωγή μαθημάτων και διδακτέας ύλης για προγραμματιστές Ανοικτού Λογισμικού σε πανεπιστημιακό επίπεδο. Μέσα σε αυτό το πλαίσιο, έχει ξεκινήσει ο σχεδιασμός για την παραγωγή εκπαιδευτικού υλικού και διδακτέας ύλης για αυτά τα μαθήματα. Όλο το εκπαιδευτικό υλικό των μαθημάτων θα είναι διαθέσιμο στην πλατφόρμα Moodle (elearn.ellak.gr) με άδεια CC-BY-SA.

\_\_\_\_\_

Ο Οργανισμός Ανοιχτών Τεχνολογιών - ΕΕΛΛΑΚ ιδρύθηκε το 2008, σήμερα αποτελείται από 37 Πανεπιστήμια, Ερευνητικά Κέντρα και κοινωφελείς φορείς. Ο Οργανισμός Ανοιχτών Τεχνολογιών - ΕΕΛΛΑΚ έχει ως κύριο στόχο να συμβάλλει στην ανοιχτότητα και ειδικότερα στην προώθηση και ανάπτυξη των Ανοιχτών Προτύπων, του Ελεύθερου οΛογισμικού, του Ανοιχτού Περιεχομένου, των Ανοιχτών Δεδομένων και των Τεχνολογιών Ανοιχτής Αρχιτεκτονικής στο χώρο της εκπαίδευσης, του δημόσιου τομέα και των επιχειρήσεων στην Ελλάδα, ενώ παράλληλα φιλοδοξεί να αποτελέσει κέντρο γνώσης και πλατφόρμα διαλόγου για τις ανοιχτές τεχνολογίες. Ανάμεσα στους φορείς που συμμετέχουν στον Οργανισμό Ανοιχτών Τεχνολογιών - ΕΕΛΛΑΚ είναι τα πιο πολλά ελληνικά Πανεπιστήμια και Ερευνητικά Κέντρα, ενώ για την υλοποίηση των δράσεων της ο Οργανισμός Ανοιχτών Τεχνολογιών - ΕΕΛΛΑΚ βασίζεται στην συνεργασία και ενεργή συμμετοχή των μελών της και της ελληνικής κοινότητας χρηστών και δημιουργών Ελεύθερου Λογισμικού, Ανοιχτού Περιεχομένου και Τεχνολογιών Ανοιχτής Αρχιτεκτονικής. Ο Οργανισμός Ανοιχτών Τεχνολογιών - ΕΕΛΛΑΚ εκπροσωπεί τα Creative Commons ([wiki.creativecommons.org/Greece](http://wiki.creativecommons.org/Greece)), είναι ιδρυτικό μέλος του COMMUNIA ([www.communia-association.org](http://www.communia-association.org/)), είναι ο ελληνικό κόμβος για το Open Data Institute ([opendatainstitute.org](http://opendatainstitute.org/)), και είναι μέλος του Open Budget Initiative ([internationalbudget.org/what-we-do/major-ibp-initiatives/open-budget-initiative](http://internationalbudget.org/what-we-do/major-ibp-initiatives/open-budget-initiative)).

Επικοινωνία: Έλενα Μπάρκα 210 2209380, info@eellak.gr